text: Politiefterforskning og broløb giver forlænget rejsetid hele lørdagen
  09 september 2017 kl. 06.58
  På grund af en politiefterforskning på motorvejen lørdag formiddag, skal man regne med forlænget rejsetid, hvis man skal østover. Lørdag eftermiddag afvikles Broløbet over Storebælt, som også vil give bilister forsinkelser.
  Motorvej E20 ved Odense er spærret på grund af en politiefterforskning. Motorvejen er spærret mellem Odense V og Odense SV. 
  Vejdirektoratet oplyser i en pressemedelelse, at man skal regne med forlænget rejsetid, da man kun kan passere i nødsporet. 
  Samtidig afvikles Broløbet over Storebæltsbroen lørdag eftermiddag, hvor 10.000 løbere skal passere broen.
  I den anledning ændrer kørebanen status fra motorvej til almindelig landevej med 80 kilometer hastighed på broen, mens løbet står på.
  Broløbet starter klokken 16.30, men allerede fra klokken 14 vil broen blive afspærret. Sund & Bælt opfordrer bilister til at køre over broen inden klokken 14, så risikoen for kø og forlænget rejsetid bliver minimeret.Først klokken 22 lørdag aften vil broen igen være helt åben i alle fire vejspor.
  Man skal altså forvente væsentlig længere rejsetid hele lørdagen, hvis man også skal over Storebælt.
  Opdatering: Politiefterforskningen på E20 sker efter to anmeldelser natten til lørdag om stenkast fra motorvejsbro ved Odense, skriver Ekstrabladet.
  